﻿Poema Spiritului sau Decalogul Cartea celor Zece Lumini (Falii 10) de Liviu Pendefunda versuri ilustrații color semnate de autor postfață de Emanuela Ilie Încă din paratext, Poema spiritului sau decalogul, noua carte de versuri semnate de Liviu Pendefunda, promite a valorifica filonul poetic atât de drag acestui scriitor racordat, ca întotdeauna, la pulsul metafizic şi transdisciplinar al vizibilului. Şi la fel de puţin dispus ca întotdeauna să îşi sacrifice miza înaltă, gravă a discursului poetic, în numele unei facile, deşi îndemânoase lizibilităţi. Parcurgând de altfel textele din carte, cititorul are mai mult ca oricând impresia că înaintează în hăţişurile unei opere complexe, căci plurivalentă semantic şi ofertantă hermeneutic. ..... Şi, în definitiv, pentru un altfel de cititor decât cel înarmat – precum, nu vă ascund, chiar semnatara acestui text de escortă – cu pacienţă şi curiozitate … pluridisciplinară, Liviu Pendefunda are grijă să propună chiar şi teme propriu-zis poetice. A se citi, din această perspectivă, asprul rechizitoriu din Rugăciunile ignoranţei, încheiat cu o sensibilă pledoarie pro domo: „Precum într’un car ceresc,/ înveşmântat în hainele de stele,/ poetul trece şi el/ într’o lume presupus primordială./ El însuşi răspândeşte prin cuvinte/ ouă din metale rare sau nestemate,/ să pună în mişcare firmamentul,/ ce nu’i doar somn şi moarte,/ ci misterul…/ învierii”. În adevăr, orice op sofianic nu poate fi decât poetic… Emanuela Ilie 